Generalforsamling i Thorøhuse Bylaug torsdag d. 3. september 2020 kl. 1830.

Afholdt i Thorøhuse Forsamlingshus.

Spisning kl. 1830.

Generalforsamling kl. 1930.

50 stemmeberettigede mødt frem. (168 medlemmer af foreningen ved udgangen af 2019)

Formanden Bolette bød velkommen.

1. Valg af dirigent.

John Pedersen valgt.

Dirigenten konstaterede, at indkaldelsesfristen var overholdt (3 uger). Herunder også varslet i Thorøhuse Posten og opslag på pælene. Force Majeure ift.. Corona. Derfor generalforsamling i september.

1. Valg af referent. Jeppe Nielsen valgt.
2. Bestyrelsens beretning. Fremlagt af formanden Bolette Eggers.

Gennemgang af årets begivenheder.

Strandrensningen blev aflyst. Ny kommer senere.

§ 18 turen gik til Clay Museet i Middelfart. Midler fra kommunen til formålet søges hvert år. Det var 5. gang i år.

Delfinen blev fjernet sidste sommer ved hjælp af svendeklubben.

Badebroen har ikke haft uforudsete udgifter. Ansøgning om bade/omklædnings hytte på selve badebroen undlod Bylauget at gå ind i.

Sommerhygge i forsamlingshuset 11. juli. Hans Henrik spillede. 34 deltog.

Årets Landsby blev der ikke søgt om midler til. Temaet passede ikke ind.

Bogormen etableret efter inspiration fra Saltofte. Hanne Y. og Inger Lerche er tovholdere.

Multifunktionelle stier. Pt. til høring i kommunen. Deadline i morgen. ”Sikker skolevej”. Et samarbejde mellem Assens og Ebberup Lokalråd.

Nabohjælp infomøde afholdtes november 19 efter 3 indbrud i byen indenfor en kort periode. Der er 50 husstande tilmeldt ordningen. Hent App’en ned på Jeres telefon. Richardt Andersen fra Det Kriminalpræventive Råd holdt oplæg.

”H” sagen nu afsluttet. Thorøhuse staves nu med h. Mange instanser involveret i processen.

Sagen lykkedes takket være Jørgen Eg og øen Thorø, der nu også staves med h. Reception af-

holdt både på Thorø og i forsamlingshuset. De Thorøhuse Spillemænd underholdt.

Hjertestarterkursus gennemføres hvert år. Opfordring til at møde op på kurserne.

Jacob Gades 140 års fødselsdag blev fejret d. 29. november. 50 var mødt op. Heraf 13 børn. 2 Dansere fra odenseansk danseskole optrådte i forsamlingshus med tango dans.

Tilflyttere. Jonna fra Jacob Gades Vej 23, tv., præsenterede sig. Kommer fra Høed og er vendt tilbage til egnen.

Arrangement med Sandager koret og ønskekoncert d. 1. marts. Succes der vil blive gentaget.

Tak til forsamlingshuset for lån af huset.

Tak til redaktøren Bjarne for arbejdet med Thorøhuse Posten.

Thorøhuse Posten holder sig fra at bringe fnidder fnadder og sladder, men bringer gode historier.

Tak til Kurt Pedersen for hjælp til vedligeholdelse af badebroen.

Tak til Assens Kommune div. tilskud.

Tak for godt samarbejde med ansatte i kommunen og politikere.

Tak til annoncører.

Tak til bestyrelsen og revisoren for godt arbejde.

Endelig en opfordring til at sende mailadresse til redaktøren, så posten kan modtages digitalt også.

Palle holdt lille oplæg om de multifunktionelle stier. Påbegyndte arbejdet for at få sti fra Næsgade til Ebberup? Viste sig at andre lokalråd var i gang med tilsvarende ideer. Indkaldt til møde med politikere. 3 møder afholdt i alt. Ansøgning indsendt til kommunen. Budgetarbejde pågår nu. Oplæg fra kommunen om et stisystem på i alt 70 km. Grund til optimisme. Stor bevågenhed på projektet.

Beretningen blev herefter godkendt.

1. Fremlæggelse og godkendelse af årsregnskabet. Omdelt i kopi og gennemgået af kassereren Palle Isaksen. Fremlagt via projektor.

Regnskabet herefter godkendt.

Palle gennemgik herefter regnskabet for Borgergruppen. (Samarbejde mellem bylauget og forsamlingshuset). Også fremlagt på projektor.

Herefter kort kaffepause.

1. Forslag fra bestyrelsen.

Ingen forslag.

1. Forslag fra medlemmerne.

(Skal ifølge vedtægterne fremsendes til bestyrelsen 14 dage før generalforsamlingen).

2 forslag modtaget. (Forslagene skal offentliggøres senest en uge før generalforsamlingen). Er også sket.

Forslag fra Mogens og Suzanne, Jacob Gades Vej vedr. trafikken på Jacob Gades Vej samt et forslag vedr. strandrensning.

Kan der evt. laves hastighedsbegrænsning på 20 km/t. på Jacob Gades Vej?

Bolette svarede på forslaget. Forståelse for problemet. Stor trafikbelastning på Jacob Gades Vej. Især efter Coronakrisen. Også behov for beboerparkering på Jacob Gades Vej. Det vil formentlig blive vanskeligt at få lavet bump, men bylauget vil gerne arbejde på at få lavet hastighedsbegræns-

ning. Der skal udarbejdes et udkast til forvaltningen. (Jimmy Rahbek). (Dan Görtz).

Kirsten Andersen: Behov for at få Drejet med.

Mogens: Trafikbelastningen er øget. Ny situation i forhold til samme problemer for 15 år siden. Vi er mange beboere, der ønsker at værne om naturen og som er flyttet hertil pga. naturen.

Lauritz: Også behov for hastighedsbegrænsning på Saltoftevej.

Vibeke: Har forsøgt at lave trafikchikaner ved at parkere biler på begge sider af vejen.

Lise A: Er der lavet nogen trafiktælling? For år tilbage var der forslag fremme om at etablere p-plads ved indkørslen til byen. Kan det forsøges igen?

Suzanne: Bekymret for de mange små børn i byen.

Mogens: Havde håb om 20 km/t begrænsning. Herefter kan man lave trafiktælling og fotovogn?

Laurits: På Fyns politis hjemmeside er der mulighed for ”bestil en betjent”.

Keld: ”hjemmelavede” trafikchikaner dur ikke. Der er behov for forbudsskilt. Opfordring til beboerne om at parkere ordentligt.

Vibeke: Chikaneparkering var i frustration.

Margrethe: Bøn til alle beboere. Vi kører selv for hurtigt!!

Mogens: Har ikke noget imod turister. Ønsker generel hastighedsbegrænsning.

Lauritz: Påtalte kørsel overfor lokal beboer. Det blev dårligt modtaget og var ved at udvikle

sig.

Lasse: Hvad med blomsterkasser som trafikchikaner.

Kate: Brandvæsenet skal også kunne komme forbi.

Dirigenten konkluderede, der er ønske om trafik hastighedsbegrænsning på Jacob Gades Vej og ned ad Drejet. Opfordrede bestyrelsen til at arbejde videre med sagen.

Bente H.: Busser og andre større køretøjer med børn til Thorø skal have besked om ikke at køre ned

ad Jacob Gades Vej, da der er for snævert og der sker påkørsler af rækværk o.lign.

Dirigenten opfordrede bestyrelsen til at tage kontakt til kolonierne for et samarbejde om dette problem.

Lasse L.: Blomsterkasser som trafikchikaner kan være lavet af plastik og lign. materiale, som ambulancer og brandvæsen uden videre kan fjerne ved påkørsel.

Lauritz: Eksempel på børn til Thorø, der er gået helt fra Assens til øen.

Margrethe: Opfordrede til at underrette leverandører af byggematerialer og andet om at komme med mindre biler.

Bolette: Strandrensning kommer en dag i september eller oktober, formentlig en eftermiddag.

Kirsten Hasseltoft: Hvorfor var der ikke strandrensning i foråret?

Bolette: Corona. Alt blev aflyst.

Forslag fra Eli Vestergaard om at ansvar og vedligeholdelse af badebroen fremover varetages af bylauget.

Eli supplerede: Mange andre end badepigerne benytter omklædningshytten.

Bolette: Glad for der står ”løbende vedligeholdelse” i forslaget. Kan ikke overtage den, da den ikke er lovliggjort. Bylauget kunne i stedet støtte med økonomisk tilskud. Vi risikerer et påbud om at fjerne den. Badebroen er til gengæld lovliggjort til 31. maj 2027. Det er kommunen, der bestemmer.

Mogens: En klub kan ikke blive medlem i borgergruppen. Det kan en forening. Hvis badegruppen danner en forening. Så må de kunne få del i midlerne til Borgergruppen.

Keld: Hvad er fordelen ved en forening, hvis Bylauget alligevel tilbyder at støtte økonomisk.

Palle: Bylaugets formålsparagraf tilsiger, at bylauget varetager kontakten til myndighederne. Derfor kan bylauget heller ikke påtage sig ansvaret. Støtter Bolettes svar.

Bylauget vil støtte med økonomi.

1. Valg af bestyrelse og suppleanter.

På valg til bestyrelsen er Palle Isaksen og Lasse Lauritzen. Begge genvalgt.

Suppleanter: Bente Hyldgaard 1. suppleant. Bente genvalgt.

Niels Nielsen 2. suppleant ønsker ikke genvalg.

Vibeke Willemoes, Jacob Gades Vej 10 foreslået af bestyrelsen. Vibeke valgt som 2. suppleant.

1. Revisor og revisorsuppleant. Preben Hansen og Palle Jensen. Henholdsvis revisor og revisorsuppleant. Begge genvalgt.
2. Fastsættelse af kontingent. Uændret 100 kr. Forslaget vedtaget.
3. Eventuelt.

Niels fik overrakt blomster for sin indsats i bestyrelsen. (Flytter til Jylland).

Margrethe har været medlem af bestyrelsen i 25 år. Bolette overrakte blomster.

Palle takkede også Margrethe for indsatsen.

Bolette takkede ordstyrer og referent.

Generalforsamlingen slut kl. 2120.

Jeppe